छुट्टियां लगते ही महाकाल में भीड़ 14 घंटे गर्भगृह के बाहर से दर्शन
उज्जैन | क्रिसमस की छुट्टियां लगते ही देशभर के लोग महाकाल दर्शन के लिए उमड़ने लगे। शुक्रवार को भीड़ के कारण मंदिर प्रशासन को सुबह 6 बजे भस्मारती बाद से रात 10.30 बजे शयन आरती तक 14 घंटे गर्भगृह में प्रवेश बंद रख श्रद्धालुओं को नंदीहॉल के पीछे बेरिकेड्स से दर्शन कराए।
मंदिर पुलिस चौकी के मुताबिक दिनभर में 30 हजार श्रद्धालुओं ने दर्शन किए। हालांकि प्रवेश बंद में 1500 की रसीद पर गर्भगृह से दर्शन चालू थे। दोपहर में प्रमुख सचिव मनोज श्रीवास्तव ने दर्शन किए। मंदिर समिति के प्रशासक आरपी तिवारी ने बताया अधिक भीड़ के कारण शनिवार व रविवार को भी गर्भगृह में प्रवेश बंद रहेगा।
महाकाल मंदिर में दर्शन करते श्रद्धालु।
सहायक प्रशासक ने चलाई लाइन
महाकाल में भीड़ होने से प्रशासन ने व्यवस्था में अतिरिक्त कर्मचारी लगाए। वहीं दोपहर में सहायक प्रशासक प्रीति चौहान ने खुद नंदीहॉल में खड़े होकर लाइन चलाई।
भस्मारती फुल-काउंटर से परमिशन : ऑनलाइन 27, 28, 29 दिसंबर बुक है। 30 दिसंबर को नंदीहॉल फुल व बेरिकेड्स में 61 बुकिंग हो चुकी। 31 दिसंबर, 1 व 2 जनवरी को नंदीहॉल-बेरिकेड्स बुक है। लोग अब मंदिर पुलिस चौकी काउंटर से ऑफ लाइन परमिशन ले सकते हैं।
hin_Deva hin_Deva hin_Deva awa_Deva hin_Deva hin_Deva hin_Deva